
KLASA: 011-01 /21-01                                                                   
UR.BROJ: 2181/01-244/21-01-183
VISOKA ŠKOLA ZA INSPEKCIJSKI I KADROVSKI MENADŽMENT U SPLITU
dana 29. studenog 2021. raspisuje
NATJEČAJ
za mobilnost nastavnog i nenastavnog osoblja između programskih i partnerskih
država u okviru Erasmus+ programa, Ključna aktivnost 1 (KA107) - Crna Gora.

OPĆI DIO
[bookmark: _GoBack]Visoka škola za inspekcijski i kadrovski menadžment u Splitu (u daljnjem tekstu Visoka škola) ima pravo sudjelovanja u programu Erasmus+ u sklopu Projekta: 2020-1-HR01-KA107-077568, budući da joj je dodijeljena Erasmus povelja za visoko obrazovanje (270675-EPP-1-2016-1-HR-EPPKA3-ECHE) i Erasmus ID Code HR SPLIT04. Temeljem Povelje Visoke škole omogućava se upućivanje nastavnog i nenastavnog osoblja u inozemstvo u svrhu podučavanja (za nastavno osoblje) i osposobljavanja (za nastavno i nenastavno osoblje). U okviru programa Erasmus+ mobilnost osoblja Visoke škole je moguća prema visokoškolskim ustanovama u partnerskim zemljama koje se nalaze izvan Europske unije, a s kojima je sklopljen bilateralni među-institucijski sporazum o suradnji (Ključna aktivnost 1 – KA107 : Projekti mobilnosti između država sudionica u programu i partnerskih država).
Izrazi koji se koriste u ovom Natječaju a imaju rodno značenje koriste se neutralno i odnose se jednako na muški i ženski rod.
Natječajna godina 2020. na razdoblje od 1. 8. 2020.-31. 7. 2022. isključivo u okviru projekata odobrenih od strane Agencije za mobilnost i programe EU 2020.godini. 
Projekti u okviru Erasmus+ Suradnja s partnerskim zemljama snažno uporište imaju u strateškoj viziji i strateškoj usmjerenosti ustanova. Da bi jedan takav projekt bio odobren, ustanove moraju dokazati zašto biraju određenu partnersku ustanovu i je li to u skladu sa strategijom i strateškim promišljanjem. Slijedom istoga, ustanove trebaju procijeniti koje mobilnosti u određenom trenutku prate strateško usmjerenje te koje mobilnosti su u tom trenutku važnije za ustanovu.

TRAJANJE NATJEČAJA
Mobilnost osoblja u svrhu podučavanja ili osposobljavanja mora trajati najkraće 5 dana, a može najdulje 2 mjeseca (ne računajući dane provedene na putu).
Sve aktivnosti mobilnosti u okviru programa Erasmus+ u prema ovom Natječaju mogu se ostvariti po Objavi Odluke o odabiru kandidata do zaključno s 15. 7. 2022.
Rok prijave je 27.12.2021.


MOGUĆNOST PRIJAVE
Na Natječaj se mogu prijaviti zaposlenici Visoke škole (nastavno i nenastavno osoblje). Prijaviti se mogu osobe koje imaju hrvatsko državljanstvo ili državljanstvo neke druge države sudionice Programa Erasmus+ (države članice EU, Island, Lihtenštajn, Norveška, Makedonija i Turska), odnosno status izbjeglice, osobe bez državljanstva ili osobe s prijavljenim boravištem u Republici Hrvatskoj.
Za mobilnost u svrhu podučavanja može se prijaviti nastavno osoblje, tj. osobe u znanstveno nastavnim zvanjima ili umjetničko-nastavnim, nastavnim i stručnim zvanjima te u suradničkim zvanjima. Za mobilnost u svrhu osposobljavanja može se prijaviti nastavno i nenastavno osoblje.
Nastavno i nenastavno osoblje u istoj natječajnoj godini (2020.) može iskoristiti najviše tri mobilnosti u okviru Erasmus+ programa (dvije mobilnosti u okviru Suradnje među programskim državama (KA103) te jednu u okviru Suradnje između programskih i partnerskih država (KA107)). Od ovog pravila isključuju se članovi uprava te Erasmus koordinatori i ECTS povjerenici Visoke škole za inspkecijski i kadrovski menadžment.
Za područja razmjene vidjeti Upute za natječaj.










NATJEČAJNA DOKUMENTACIJA
1. Popunjen i potpisan Prijavni obrazac za osoblje (Application Form)
2. Životopis na engleskom jeziku (Europass CV obrazac)
3. Pismo motivacije na engleskom jeziku (do 300 riječi), vlastoručno potpisano
4. Potvrda o zaposlenju matične ustanove
5. Prijedlog plana aktivnosti za boravak na partnerskom sveučilištu potpisan od prihvatne (partnersko sveučilište) i matične ustanove (na engleskom jeziku se popunjava Staff Mobility Agreement for Training/Staff Mobility for Teaching) te kandidata
6. Privola za objavu/ slanje osobnih podataka

GDJE JE MOGUĆE OSTVARITI MOBILNOST?
U okviru ovog Natječaja moguće je realizirati mobilnost na inozemnoj visokoškolskoj ustanovi Univerzitet „Adriatik“ Bar i Fakultet za mediteranske poslovne studije Tivat kojom Visoka škola ima potpisan Erasmus+ međuinstitucijski sporazum.
Prijave na Natječaj potrebno je dostaviti e-mailom i poštom (ili osobno): 
E-mail za slanje prijave: referada@vsikmp.hr (naslov maila treba glasiti: Prijava za mobilnost nastavnog i nenastavnog osoblja u okviru programa Erasmus+ u Natječajnoj godini 2020.- KA107.) 
Prijava se predaje na adresu: 
Visoka škola za inspekcijski i kadrovski menadžment u Splitu
Ured za međunarodnu suradnju 
Zrinsko Frankopanska 209, 21000 Split 
ili preporučenom poštom šalje na adresu: 
Visoka škola za inspekcijski i kadrovski menadžment u Splitu
Ured za međunarodnu suradnju 
Zrinsko Frankopanska 209, 21000 Split 
s naznakom za ''Natječaj za mobilnost nastavnog i nenastavnog osoblja u okviru programa Erasmus+ u Natječajnoj godini 2019. - K107.''

Rok za podnošenje prijava je 27.12.2021. 

Ukoliko prijave šaljete preporučenom poštom, pripazite da datum na pošiljci bude zaključno s 27.12.2021., a ukoliko prijave donosite osobno, Ured za međunarodnu suradnju će ih zaprimati najkasnije do 16 sati 27.12.2021. 
Nepotpune prijave, prijave pristigle nakon naznačenog roka (u obzir će se uzimati datum na poštanskom pečatu) te prijave podnesene samo elektroničkim putem ili samo poštom (osobno) neće se razmatrati.


ODABIR KANDIDATA 

Kriteriji za ocjenjivanje prijava sastavni su dio Natječaja. Uključuju tri ključna kriterija: akademska/profesionalna postignuća, motivacija i diseminacija, a vode se u skladu sa strategijom Visoke škole. 

Nakon administrativne provjere pristiglih prijava koju obavlja Ured za međunarodnu suradnju Visoke škole za inspekcijski i kadrovski menadžment u Splitu, ukoliko je primjenjivo, objavit će se obavijest s listom kandidata koji ne udovoljavaju uvjetima i kriterijima Natječaja. 

Odluka Povjerenstva za odabir kandidata bit će objavljena na mrežnoj stranici Visoke škole najkasnije do 17. 1. 2022. Konačan broj odabranih kandidata kao i trajanje svake mobilnosti odredit će se u okviru raspoloživih sredstava dodijeljenih Visokoj školi od strane Agencije za mobilnost i programe EU.

OSTALO 

Prijavom na Natječaj kandidati pristaju da se njihovo ime objavi na popisu izabranih/odbijenih kandidata ili na listi čekanja.

Za sve dodatne informacije obratite se:
 
Uredu za međunarodnu suradnju,
Zrinsko Frankopanska 209, 21 000 Split,
dekan@vsikmp.hr, Tel: 021 645 375







NAPOMENA: 
Realizacija odobrenih mobilnosti ovisi o epidemiološkoj situaciji uzrokovanoj koronavirusom COVID-19 u određenom trenutku, odnosno stjecanju uvjeta za putovanje izvan Republike Hrvatske. Prije odluke o putovanju obvezno konzultirati Odjel za međunarodnu suradnju Visoke škole te pratiti mrežne stranice nadležnih tijela: 
https://www.mobilnost.hr/hr/novosti/preporuke-studentima-i-visokim-ucilistima-u-kontekstupandemije-koronavirusa/#odgovori 
http://www.mvep.hr/hr/konzularne-informacije/informacije-o-putovanjima/upozorenja/ 
https://www.koronavirus.hr/o-putovanju/11

